CELEX: 62020TN0675
Language: mt
Date: 2020-11-12 00:00:00
Title: Kawża T-675/20: Rikors ippreżentat fit-12 ta’ Novembru 2020 – Leonardo vs Frontex

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/62
            
         
      Rikors ippreżentat fit-12 ta’ Novembru 2020 – Leonardo vs Frontex
      (Kawża T-675/20)
      (2021/C 19/67)
      Lingwa tal-kawża: it-Taljan
      
         Partijiet
      
      
         Rikorrenti: Leonardo SpA (Ruma, l-Italja) (rappreżentanti: M. Esposito, F. Caccioppoli u G. Calamo, avukati)
      
         Konvenuta: Aġenzija Ewropea għall-Gwardja tal-Fruntiera u tal-Kosta
      
         Talbiet
      
      Ir-rikorrenti titlob li l-Qorti Ġenerali jogħġobha, wara li tkun eżaminat id-dokumenti li magħhom hija relatata t-talba għal aċċess u tkun ordnat għal dan il-għan il-produzzjoni jew il-preżentazzjoni tagħhom, tannulla d-deċiżjoni kkontestata, u, konsegwentement, tordna lil Frontex tagħti lir-rikorrenti, mingħajr iktar dewmien, id-dokumenti li magħhom hija relatata t-talba għal aċċess, u tikkundanna lil Frontex għall-ispejjeż.
      
         Motivi u argumenti prinċipali
      
      Ir-rikors huwa indirizzat kontra ċ-ċaħda tat-talba għal aċċess għad-dokumenti relatati mal-proċedura ta’ sejħa għal offerti FRONTEX/OP/888/2019/JL/CG, li hija s-suġġett ta’ istanza pendenti quddiem il-Qorti Ġenerali tal-Unjoni Ewropea fil-kawża Leonardo vs Frontex, T-849/19 (inklużi d-deċiżjoni ta’ aġġudikazzjoni, il-minuti tal-proċedura ta’ sejħa għal offerti, id-dokumenti ppreżentati mill-offerent rebbieħ u d-dokumenti l-oħra kollha inklużi fil-fajl tal-proċedura).
      Insostenn tar-rikors tagħha, ir-rikorrenti tinvoka l-ksur tal-Artikolu 4(1)(b), tal-ewwel inċiż tal-Artikolu 4(2) u tal-Artikolu 4(3) tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331), tad-Direttiva 2014/23/UE tal-Parlament Ewropew u tal-Kunsill tas-26 ta’ Frar 2014 dwar l-għoti ta’ kuntratti ta’ konċessjoni (ĠU 2014, L 94, p. 1, rettifiki fil-ĠU 2015, L 114, p. 24 u fil-ĠU 2018, L 82, p. 17) u tad-Direttiva 2014/24UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE (ĠU 2014, L 94, p. 65, rettifika fil-ĠU 2015, L 275, p. 68), b’mod partikolari, rispettivament, l-Artikoli 28 u 21 tagħhom, tal-Artikolu 161 tar-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (GU 2018, L 193, p. 1, rettifika fil-ĠU 2019, L 60, p. 36), tad-Deċiżjoni tal-Bord tad-Diretturi [ta’ Frontex] Nru 19 tat-23 ta’ Lulju 2019 u tal-Artikolu 89 tar-Regolament Delegat tal-Kummissjoni (UE) 2019/715 tat-18 ta’ Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill (ĠU 2019, L 122, p. 1).
      Sussidjarjament, ir-rikorrenti tikkritika lil Frontex talli lanqas ma tatha aċċess parzjali għad-dokumenti.